**เขียวหวาน ยนตรกิจ** มีชื่อจริงคือ **พ.อ.บุญส่ง เกิดมณี** ชื่อเล่น **เล็ก** เกิดวันที่ 1 มกราคม พ.ศ. 2481 ที่กรุงเทพมหานคร เป็นนักมวยไทยชาวไทยโดยมีค่าตัวสูงสุด 2 หมื่นบาทเมื่อครั้งที่พบกับอภิเดช ศิษย์หิรัญ และอดุลย์ ศรีโสธร

ประวัติ
-------

เขียวหวานมีภูมิลำเนาเดิมอยู่ที่กรมทหารช่าง เขตบางซื่อ กรุงเทพมหานคร เริ่มหัดชกมวยกับชัยยุทธ ยนตรกิจ ขึ้นชกมวยไทยในชื่อเขียวหวาน ยนตรกิจ ขึ้นชกมวยไทยครั้งแรกที่กาญจนบุรี ชนะน็อค ดวลทวน พยัคฆ์น้อย ยก 2 โดยได้รับค่าตัวครั้งแรกที่ 20 บาท จากนั้นขึ้นชกสร้างชื่อเสียงด้วยพลังหมัดซ้ายที่หนักหน่วง ชนะนักมวยที่มีชื่อเสียงหลายคน เช่น สุรชัย ลูกสุรินทร์, คีรีรัตน์ บาร์โบส, อิศรศักดิ์ พันท้ายนรสิงห์, สามารถ ศรแดง, คีรีศักดิ์ บาร์โบส และได้ครองแชมป์มวยไทยเวทีลุมพินี ชนะคะแนน ศรีสวัสดิ์ เทียมประสิทธิ์ จนหาคู่ชกไม่ได้จึงหันมาชกมวยสากล

เขียวหวานขึ้นชกมวยสากลครั้งแรก ชนะคะแนนมั่นชัย ร.ฟ.ท. หลังจากชกมวยสากลได้ครั้งเดียว เขียวหวานถูกประกบคู่ให้เจอกับดาวทอง สิงหพัลลภ นักมวยรุ่นพี่ที่เป็นอดีตแชมป์ OPBF ผลปรากฏว่าเขียวหวานเป็นฝ่ายชนะน็อคไปในยกที่ 2 และทำให้ดาวทองแขวนนวมเลิกชกมวยสากลไปเลย จากนั้น เขียวหวานหันไปชกมวยไทยกับนักมวยดาวรุ่งชื่อดังในขณะนั้น คือ อภิเดช ศิษย์หิรัญ ซึ่งเขียวหวานเป็นฝ่ายแพ้คะแนนไป 

จากนั้นเขียวหวานหยุดชกมวยไทย หันมาเอาดีทางด้านมวยสากล ชกชนะน็อค กัง แซชุนจากเกาหลีใต้ ยก 2 ได้ครองแชมป์ OPBF รุ่นจูเนียร์มิดเดิลเวท จากนั้นไปชกที่ที่ญี่ปุ่น ชนะน็อค มาเอะ สิโสะ ยก 2 อีก หลังจากน้น เขียวหวานร้างคู่ชก จนมีปัญหาในการทำน้ำหนัก เมื่อขึ้นชกนอกรอบกับมาซาโอะ กอนโด้ ปรากฏว่าหมดแรง ขอยอมแพ้ไปในยกที่ 3 เขียวหวานไปชกที่ญี่ปุ่นอีกสองครั้ง เพราะไม่มีรายการชกในเมืองไทย ปรากฏว่าแพ้ทั้งสองครั้ง รวมทั้งแพ้ฟูมิโอะ ไดสุ ชิงแชมป์ OPBF รุ่นมิดเดิลไวทไม่สำเร็จ เมื่อกลับมาเมืองไทย เขียวหวานขึ้นชกมวยไทยกับ ดาวประกาย ส.พินิจศักดิ์ น้องชายของดาวทอง สิงหพัลลภ ปรากฏว่าเสมอกันไป จากนั้นจึงไปชกป้องกันแชมป์ OPBF รุ่นจูเนียร์มิดเดิลเวทที่ญี่ปุ่น ซึ่งเขียวหวานลดน้ำหนักมากจนหมดแรง แพ้น็อคไปในที่สุด เขียวหวานจึงแขวนนวม เลิกชกทั้งมวยไทยและมวยสากล

จากนั้นเขียวหวานจึงแขวนนวมหันไปรับราชการเป็นทหารบก ได้เข้าศึกษาจนจบปริญญาตรี การศึกษาบัณฑิต(กศ.บ.)จาก วิทยาลัยวิชาการศึกษาพลศึกษา กรุงเทพฯ และเป็นกรรมการห้ามมวยที่เวทีลุมพินีจนได้เป็นประธานเทคนิคจนเกษียณอายุราชการ

ด้านชีวิตส่วนตัว สมรสกับ นงเยาว์ แสงนิ่มนวล (ปัจจุบันเสียชีวิตแล้ว) โดยมีบุตรธิดาด้วยกัน 3 คน

เกียรติประวัติ
--------------

|  |  |  |  |  |  |
| --- | --- | --- | --- | --- | --- |
| ก่อนหน้า |  | เขียวหวาน ยนตรกิจ |  | ถัดไป | **ชนะ 4 ครั้ง** (ชนะน็อค 3 ครั้ง, ชนะคะแนน 1 ครั้ง), **แพ้4 ครั้ง** (แพ้น็อค 4 ครั้ง, แพ้คะแนน 0 ครั้ง) เสมอ - ครั้ง |
| แชมป์ OPBF รุ่นจูเนียร์มิดเดิลเวท |
| ชิง | ชนะ | 10-10-0 | เกาหลีใต้ กัง แซชุน | ชนะน็อค | 2 (15) | 1963-11-13 | (ไทย) เวทีราชดำเนิน เขตพระนคร |  |
| เสียแชมป์ | แม่แบบ:Loss2แพ้ | 12-2-0 | ญี่ปุ่น ชิเกมาซา คาวากามิ | แพ้น็อค | 2 (15) | 1963-11-17 | (ญี่ปุ่น) ที่ ... โอซากา |  |
| เคยชิงแชมป์ต่อไปนี้แต่ไม่สำเร็จ |
| ชิงแชมป์ภาค OPBF รุ่นมิดเดิลเวท | แม่แบบ:Loss2แพ้มิดเดิลเวท | 30-11-1 | ญี่ปุ่น ฟูมิโอะ ไกสุ | แพ้คะแนน | 15 | 1963-07-27 | (ญี่ปุ่น) ... นีงะตะ |  |

รางวัล
------

* นักชกถ้วยพระราชทานพระบาทสมเด็จพระเจ้าอยู่หัว ประเภทมวยสากล ปี พ.ศ. 2504
* รางวัลฮอลออฟเฟม สยามกีฬาอวอร์ดส์ 2009

อ้างอิง
-------

1. 1 2 3 4 5 6  **มวยสยาม Extra**. บริษัท สยามพริ้นท์ จำกัด. ปีที่ 1 ฉบับที่ 2. มิถุนายน 2556. หน้า 36
2. ↑  สถิติ[*ลิงก์เสีย*]

* สถิติการชก[*ลิงก์เสีย*]
* ชายพจน์. มวยดังไทยแลนด์ในอดีต: "ซ้ายฟ้าฟาด" เขียวหวาน ยนตรกิจ อดีตแชมป์ทั้งมวยไทยทั้งมวยไทยและ OPBF. นิตยสารมวยโลก. ฉบับที่ 843 พฤศจิกายน 2543 หน้า 42 -43


| * ด
* ค
* ก
แชมป์ OPBF ชาวไทย |
| --- |
| ก่อน พ.ศ. 2500 | 
* จำเริญ ทรงกิตรัตน์
* สมเดช ยนตรกิจ

 |
| พ.ศ. 2500 - 2519 | 
* ออมทรัพย์ แหลมฟ้าผ่า
* โผน กิ่งเพชร
* ดาวทอง สิงหพัลลภ
* คีรีศักดิ์ บาร์โบส
* สามารถ ศรแดง
* เขียวหวาน ยนตรกิจ
* วีระนิด เจริญเมือง
* ชาติชาย เชี่ยวน้อย
* พลายน้อย ร.ฟ.ท.
* อภิเดช ศิษย์หิรัญ
* สเลมาลย์ อิทธิอนุชิต
* เวนิส บ.ข.ส.
* มนต์สยาม ฮ. มหาชัย

 |
| พ.ศ. 2528 - 2540 | 
* เพชรงาม ชูวัฒนะ
* สมุทร ศิษย์นฤพนธ์
* สกัด พรทวี
* ประยูรศักดิ์ เมืองสุรินทร์
* ถนอมศักดิ์ ศิษย์โบ๊เบ๊
* เด่น ชูวัฒนะ
* ดาวรุ่ง ชูวัฒนะ
* โชคชัย โชควิวัฒน์
* วิสุทธิ์ ชูวัฒนะ
* หลักหิน ซีพียิม

 |
| พ.ศ. 2547 - ปัจจุบัน | 
* แหวนเพชร ชูวัฒนะ
* เวทย์ ศักดิ์เมืองแกลง
* วันมีโชค สิงห์วังชา
* กุมารทอง ป.ปลื้มกมล
* จอมทอง ชูวัฒนะ
* ราชสีห์ ศิษย์ทรายทอง

 |